title: A Tanács határozata (2000. december 22.) az Európai Közösség és a Tunéziai Köztársaság között a kölcsönös liberalizációs intézkedésekről, valamint az EK és Tunézia közötti társulási megállapodás mezőgazdasági jegyzőkönyveinek módosításáról szóló, levélváltás formájában létrejött megállapodás megkötéséről

text:
Fontos jogi nyilatkozat

|

32000D0822

Hivatalos Lap L 336 , 30/12/2000 o. 0092 - 0092

		A Tanács határozata(2000. december 22.)az Európai Közösség és a Tunéziai Köztársaság között a kölcsönös liberalizációs intézkedésekről, valamint az EK és Tunézia közötti társulási megállapodás mezőgazdasági jegyzőkönyveinek módosításáról szóló, levélváltás formájában létrejött megállapodás megkötéséről(2000/822/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére, összefüggésben 300. cikke (2) bekezdésének első mondatával,tekintettel a Bizottság javaslatára,mivel:(1) Az egyrészről az Európai Közösségek és tagállamaik, valamint másrészről a Tunéziai Köztársaság közötti társulás létrehozásáról szóló, 1998. március 1-jén hatályba lépett Euro-Mediterrán Megállapodás [1] 16. cikke szerint a Közösség és Tunézia vállalja a mezőgazdasági és halászati termékek kölcsönös kereskedelmének fokozatos liberalizációját.(2) Az Euro-Mediterrán Megállapodás 18. cikke szerint a Közösség és Tunézia 2000. január 1-től értékeli a helyzetet azzal a céllal, hogy meghatározza a mindkét Szerződő Fél által 2001. január 1-jétől alkalmazandó liberalizációs intézkedéseket.(3) A Közösség és a Tunéziai Köztársaság megállapodtak, hogy a megállapodás 1. és 3. számú jegyzőkönyveit egy levélváltás formájában létrejött megállapodással módosítják. Ez utóbbi megállapodást jóvá kell hagyni.(4) Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [2] összhangban kell meghozni.A KÖVETKEZŐKÉPPEN HATÁROZOTT:1. cikkAz Európai Közösség és a Tunéziai Köztársaság között a kölcsönös liberalizációs intézkedésekről, valamint az EK és Tunézia közötti társulási megállapodás mezőgazdasági jegyzőkönyveinek módosításáról szóló, levélváltás formájában létrejött megállapodást a Közösség nevében a Tanács jóváhagyja.A jegyzőkönyv szövegét csatolták e határozathoz.2. cikk(1) A Bizottságot a gabonafélék piacának közös szervezéséről szóló, 1992. június 30-i 1766/92 tanácsi rendelet [3] 23. cikkével létehozott Gabonapiaci Irányítóbizottság vagy, adott esetben, a közös piacszervezésről szóló más rendeletek vonatkozó előírásainak megfelelően létrehozott bizottságok, vagy a Közösségi Vámkódex létrehozásáról szóló, 1992. október 12-i 2913/92 rendelet [4] 248a. cikkével felállított Vámkódex Bizottság segíti.(2) Amennyiben e bekezdésre történik utalás, az 1999/468/EK határozat 4. és 7. cikkét kell alkalmazni.Az 1999/468/EK határozat 4. cikkének (3) bekezdésében említett idő egy hónap.(3) A bizottság elfogadja saját eljárási szabályzatát.3. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.Kelt Brüsszelben, 2000. december 22-én.a Tanács részérőlaz elnökD. Voynet[1] HL L 97., 1998.3.30., 1. o.[2] HL L 184., 1999.7.17., 23. o.[3] HL L 181., 1992.7.1., 21. o. Legutóbb az 1666/2000/EK rendelettel (HL L 193., 2000.7.29., 37. o.) módosított rendelet.[4] HL L 302., 1992.10.19., 1. o.--------------------------------------------------


title: A Tanács 2014/23/KKBP határozata ( 2014. január 20. ) az Európai Unió közel-keleti békefolyamathoz rendelt különleges képviselője megbízatásának módosításáról és meghosszabbításáról szóló 2013/350/KKBP határozat hatályon kívül helyezéséről

text:
               21.1.2014

               HU

               Az Európai Unió Hivatalos Lapja

               L 16/31

      A TANÁCS 2014/23/KKBP HATÁROZATA

   (2014. január 20.)
   az Európai Unió közel-keleti békefolyamathoz rendelt különleges képviselője megbízatásának módosításáról és meghosszabbításáról szóló 2013/350/KKBP határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikkének (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. január 23-án elfogadta a 2012/33/KKBP határozatot (1), amelyben Andreas REINICKE-t nevezte ki az Európai Unió közel-keleti békefolyamathoz rendelt különleges képviselőjévé (EUKK).

               (2)

               A Tanács 2013. július 2-án elfogadta a 2013/350/KKBP határozatot (2), amelyben 2014. június 30-ig meghosszabbította az EUKK megbízatását és pénzügyi referenciaösszeget határozott meg a 2013. január 1-jétől2013. december 31-ig tartó időszakra vonatkozóan.

               (3)

               A Politikai és Biztonsági Bizottság 2013. november 27-én elfogadta az Unió külügyi és biztonságpolitikai főképviselőjének javaslatát, miszerint az EUKK feladatait egyelőre az Európai Külügyi Szolgálat (EKSZ) fogja ellátni. Emellett biztosítani fogják a tagállamoknak való rendszeres jelentéstételt és a magas szinten történő egyeztetéseket is.

               (4)

               A 2013/350/KKBP határozatot ezért 2014. január 1-jével hatályon kívül kell helyezni,

         ELFOGADTA EZT A HATÁROZATOT:
   1. cikk
   Hatályon kívül helyezés
   A 2013/350/KKBP határozat hatályát veszti.
   2. cikk
   Felülvizsgálat
   Az Uniónak a közel-keleti békefolyamatban való képviseletét 2014 májusáig felül kell vizsgálni.
   3. cikk
   Hatálybalépés
   Ez a határozat az elfogadásának napján lép hatályba.
   Ezt a határozatot 2014. január 1-jétől kell alkalmazni.

      Kelt Brüsszelben, 2014. január 20-án.

            a Tanács részéről

            az elnök

         C. ASHTON

      (1)  A Tanács 2012/33/KKBP határozata ( 2012. január 23. ) az Európai Unió közel-keleti békefolyamathoz rendelt különleges képviselőjének kinevezéséről (HL L 19., 2012.1.24., 17. o.).

      (2)  A Tanács 2013/350/KKBP határozata ( 2013. július 2. ) az Európai Unió közel-keleti békefolyamathoz rendelt különleges képviselője megbízatásának módosításáról és meghosszabbításáról (HL L 185., 2013.7.4., 3. o.).


title: A Tanács (KKBP) 2017/1195 határozata (2017. július 4.) a tömegpusztító fegyverek elterjedése elleni EU-stratégia végrehajtását támogató, nonproliferációval foglalkozó független szellemi műhelyek európai hálózatának a támogatásáról szóló 2014/129/KKBP határozat módosításáról

text:
               5.7.2017

               HU

               Az Európai Unió Hivatalos Lapja

               L 172/14

         A TANÁCS (KKBP) 2017/1195 HATÁROZATA
   (2017. július 4.)
   a tömegpusztító fegyverek elterjedése elleni EU-stratégia végrehajtását támogató, nonproliferációval foglalkozó független szellemi műhelyek európai hálózatának a támogatásáról szóló 2014/129/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. március 10-én elfogadta a 2014/129/KKBP határozatot (1).

               (2)

               A 2014/129/KKBP határozat úgy rendelkezik, hogy az 1. cikkének (3) bekezdésében említett konkrét tevékenységekre kiterjedő projekteket a 3. cikk (3) bekezdésében említett finanszírozási megállapodás megkötését követő 36 hónapon belül kell végrehajtani.

               (3)

               A Tanács 2017. április 3-án elfogadta a (KKBP) 2017/632 határozatot (2), amellyel 2017. július 2-ig meghosszabbította a 2014/129/KKBP határozat végrehajtási időszakát.

               (4)

               2017. június 19-én a végrehajtó szerv (az EU Nonproliferációs Konzorciuma) engedélyt kért az Uniótól arra, hogy 2017. december 31-ig újból meghosszabbítsa a 2014/129/KKBP határozat végrehajtási időszakát, lehetővé téve ezáltal egy nonproliferációs és leszerelési kérdésekkel foglalkozó nagyszabású éves konferencia 2017. évi megszervezését, valamint az EU Nonproliferációs Konzorciuma internetes platformjának 2017. július 2. utáni fenntartását és rendszeres naprakésszé tételét.

               (5)

               Következésképpen a 2014/129/KKBP határozatot a benne foglalt tevékenységek teljes körű végrehajtása érdekében ennek megfelelően módosítani kell, és időtartamát az említett időpontig meg kell hosszabbítani,

         ELFOGADTA EZT A HATÁROZATOT:
   1. cikk
   A 2014/129/KKBP határozat a következőképpen módosul:

               1.

               Az 1. cikk (3) bekezdése c) pontjának helyébe a következő szöveg lép:

                           „c)

                           a tömegpusztító fegyverek elterjedése elleni EU-stratégia és az EU SALW stratégia, valamint az uniós intézmények és az uniós szellemi műhelyek e téren betöltött szerepe nemzetközi elősegítését célzó, nonproliferációs és leszerelési kérdésekkel foglalkozó, harmadik országok és a civil társadalom részvételével tartandó négy nagyszabású éves konferencia megrendezésének lehetővé tétele, az e területre vonatkozó uniós szakpolitikák láthatóságának fokozása és a főképviselő megbízottjainak benyújtandó jelentések és/vagy ajánlások elkészítése céljából;”.

               2.

               A 3. cikk (1) bekezdésének helyébe a következő szöveg lép:
               „(1)   Az 1. cikk (3) bekezdésében említett tevékenységekkel foglalkozó projektek végrehajtását szolgáló pénzügyi referenciaösszeg 4 034 254,15 EUR.”

               3.

               Az 5. cikk (2) bekezdésének helyébe a következő szöveg lép:
               „(2)   Ezt a határozatot 2017. július 3-tól kell alkalmazni. Ez a határozat 2017. december 31-én hatályát veszti.”

               4.

               A mellékletben a 4. pont helyébe a következő szöveg lép:
               „4.   Időtartam
               Ez a határozat 2017. december 31-én hatályát veszti.”

         2. cikk
   Ez a határozat az elfogadásának napján lép hatályba.

      Kelt Brüsszelben, 2017. július 4-én.

            a Tanács részéről

            az elnök

         M. MAASIKAS

      (1)  A Tanács 2014/129/KKBP határozata (2014. március 10.) a tömegpusztító fegyverek elterjedése elleni EU-stratégia végrehajtását támogató, nonproliferációval foglalkozó független szellemi műhelyek európai hálózatának a támogatásáról (HL L 71., 2014.3.12., 3. o.).

      (2)  A Tanács (KKBP) 2017/632 határozata (2017. április 3.) a tömegpusztító fegyverek elterjedése elleni EU-stratégia végrehajtását támogató, nonproliferációval foglalkozó független szellemi műhelyek európai hálózatának a támogatásáról szóló 2014/129/KKBP határozat módosításáról (HL L 90., 2017.4.4., 10. o.).


title: A Tanács (EU) 2016/991 határozata (2016. június 9.) a Régiók Bizottsága a Spanyol Királyság által javasolt egy póttagjának kinevezéséről

text:
               21.6.2016

               HU

               Az Európai Unió Hivatalos Lapja

               L 162/14

         A TANÁCS (EU) 2016/991 HATÁROZATA
   (2016. június 9.)
   a Régiók Bizottsága a Spanyol Királyság által javasolt egy póttagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2015. október 9-én a Tanács (EU) 2015/1915 (4) határozata értelmében Esteban MAS PORTELL-t Marc PONS i PONS váltotta fel póttagként.

               (2)

               Marc PONS i PONS hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága póttagjává nevezi ki a következő személyt:

               —

               Sra. Pilar COSTA i SERRA, Consejera de Presidencia del Gobierno de las Islas Baleares.

         2. cikk
   Ez a határozat az elfogadásának napján lép hatályba.

      Kelt Luxembourgban, 2016. június 9-én.

            a Tanács részéről

            az elnök

         G.A. VAN DER STEUR

      (1)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

      (4)  A Tanács (EU) 2015/1915 határozata (2015. október 9.) a Régiók Bizottsága két spanyol tagjának és három spanyol póttagjának kinevezéséről (HL L 280., 2015.10.24., 26. o.).


title: A Tanács 2014/538/KKBP határozata ( 2014. július 8. ) az Európai Unió és a Kolumbiai Köztársaság közötti, a Kolumbiai Köztársaságnak az Európai Unió válságkezelési műveleteiben való részvétele kereteinek meghatározásáról szóló megállapodás aláírásáról és megkötéséről

text:
               23.8.2014

               HU

               Az Európai Unió Hivatalos Lapja

               L 251/7

         A TANÁCS 2014/538/KKBP HATÁROZATA
   (2014. július 8.)
   az Európai Unió és a Kolumbiai Köztársaság közötti, a Kolumbiai Köztársaságnak az Európai Unió válságkezelési műveleteiben való részvétele kereteinek meghatározásáról szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikkének (5) és (6) bekezdésével,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A harmadik államoknak az Unió válságkezelési műveleteiben történő részvételével kapcsolatos feltételeket az ilyen lehetséges jövőbeli részvétel kereteit megállapító megállapodásban kell rögzíteni, és nem esetenként, az egyes érintett műveletek vonatkozásában kell meghatározni.

               (2)

               Azt követően, hogy a Tanács 2014. február 17-én elfogadta a tárgyalások megkezdésére való felhatalmazásról szóló határozatot, az Unió külügyi és biztonságpolitikai főképviselője tárgyalásokat folytatott az Európai Unió és a Kolumbiai Köztársaság között létrehozandó megállapodásról (a továbbiakban: a megállapodás), amely meghatározza a Kolumbiai Köztársaságnak az Európai Unió válságkezelési műveleteiben való részvételének keretét.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Kolumbiai Köztársaság közötti, a Kolumbiai Köztársaságnak az Európai Unió válságkezelési műveleteiben való részvétele kereteinek meghatározásáról szóló megállapodást a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unióra nézve jogilag kötelező erejű aláírására jogosult személy(eke)t.
   3. cikk
   A Tanács elnöke az Unió nevében megteszi a megállapodás 17. cikkének (1) bekezdésében meghatározott értesítést (1).
   4. cikk
   Ez a határozat az elfogadásának napján lép hatályba.

      Kelt Brüsszelben, 2014. július 8-án.

            a Tanács részéről

            az elnök

         P. C. PADOAN

      (1)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való közzétételéről.


title: A Tanács 2011/70/KKBP határozata ( 2011. január 31. ) a terrorizmus leküzdésére vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről

text:
               2.2.2011

               HU

               Az Európai Unió Hivatalos Lapja

               L 28/57

         A TANÁCS 2011/70/KKBP HATÁROZATA
   (2011. január 31.)
   a terrorizmus leküzdésére vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2001. december 27-én elfogadta a terrorizmus leküzdésére vonatkozó különös intézkedések alkalmazásáról szóló 2001/931/KKBP közös álláspontot (1).

               (2)

               A Tanács 2010. július 12-én elfogadta a 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről szóló 2010/386/KKBP határozatot (2).

               (3)

               A 2001/931/KKBP közös álláspont 1. cikkének (6) bekezdésével összhangban el kell végezni azon személyek, csoportok és szervezetek listájának a teljes körű felülvizsgálatát, akikre vagy amelyekre a 2010/386/KKBP határozatot alkalmazni kell.

               (4)

               Ez a határozat tartalmazza annak a felülvizsgálatnak az eredményét, amelyet a Tanács azon személyek, csoportok és szervezetek tekintetében végzett, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell.

               (5)

               A T-348/07. sz. ügyben folyamatban lévő fellebbezéstől függően a Tanács arra a következtetésre jutott, hogy azok a személyek, csoportok és szervezetek, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell, a 2001/931/KKBP közös álláspont 1. cikkének (2) és (3) bekezdése értelmében terrorcselekményekben vettek részt, az említett közös álláspont 1. cikkének (4) bekezdése értelmében illetékes hatóság velük szemben határozatot hozott, és hogy ezeknek a továbbiakban is a közös álláspontban előírt korlátozó intézkedések hatálya alá kell tartozniuk.

               (6)

               A T-348/07. sz. ügyben folyamatban lévő fellebbezés miatt a Tanács úgy határozott, hogy a 2010/386/KKBP határozat egy csoport tekintetében nem helyezhető hatályon kívül. A szóban forgó csoporttal kapcsolatos felülvizsgálat folyamatban van.

               (7)

               Ennek megfelelően naprakésszé kell tenni azon személyek, csoportok és szervezetek listáját, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell,

         ELFOGADTA EZT A HATÁROZATOT:
   1. cikk
   E határozat melléklete tartalmazza azon személyek, csoportok és szervezetek listáját, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell.
   2. cikk
   A 2010/386/KKBP határozat hatályát veszti, kivéve a mellékletének 2. része 25. pontjában említett csoport tekintetében.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2011. január 31-én.

            a Tanács részéről

            az elnök

         C. ASHTON

      (1)  HL L 344., 2001.12.28., 93. o.

      (2)  HL L 178., 2010.7.13., 28. o.

      MELLÉKLET

         AZ 1. CIKKBEN EMLÍTETT AZON SZEMÉLYEK, CSOPORTOK ÉS SZERVEZETEK LISTÁJA, AMELYEKRE A 2001/931/KKBP KÖZÖS ÁLLÁSPONT 2., 3. ÉS 4. CIKKÉT ALKALMAZNI KELL

      1.   Személyek

                  1.

                  ABOU, Rabah Naami (más néven Naami Hamza, más néven Mihoubi Faycal; más néven Fellah Ahmed, más néven Dafri Rèmi Lahdi), született: 1966.2.1., Algír (Algéria) – az al-Takfir és az al-Hidzsra tagja

                  2.

                  ABOUD, Maisi (más néven „a svájci Abderrahmane”), született: 1964.10.17., Algír (Algéria) – az al-Takfir és az al-Hidzsra tagja

                  3.

                  AL-MUGHASSIL, Ahmad Ibrahim (más néven ABU OMRAN, más néven AL-MUGHASSIL, Ahmed Ibrahim), született: 1967.6.26., Qatif-Bab al Shamal,(Szaúd-Arábia), szaúdi állampolgár

                  4.

                  AL-NASSER, Abdelkarim Hussein Mohamed, született: Al Ihsa (Szaúd-Arábia), szaúdi állampolgár

                  5.

                  AL YACOUB, Ibrahim Salih Mohammed, született: 1966.10.16., Tarut (Szaúd-Arábia), szaúdi állampolgár

                  6.

                  ARIOUA, Kamel (más néven Lamine Kamel), született: 1969.8.18., Constantine (Algéria) - az al-Takfir és az al-Hidzsra tagja

                  7.

                  ASLI, Mohamed (más néven Dahmane Mohamed), született: 1975.5.13., Ain Taya (Algéria) – az al-Takfir és az al-Hidzsra tagja

                  8.

                  ASLI, Rabah, született: 1975.5.13., Ain Taya (Algéria) – az al-Takfir és az al-Hidzsra tagja

                  9.

                  ATWA, Ali (más néven BOUSLIM, Ammar Mansour, más néven SALIM, Hassan Rostom), Libanon, született: 1960., Libanon, libanoni állampolgár

                  10.

                  BOUYERI, Mohammed (más néven Abu Zubair, más néven Sobiar, más néven Abu Zoubair), született: 1978.3.8., Amszterdam (Hollandia) – A „Hofstadgroep” nevű csoport tagja

                  11.

                  DARIB, Noureddine (más néven Carreto; más néven Zitoun Mourad), született: 1972.2.1., Algéria – az al-Takfir és az al-Hidzsra tagja

                  12.

                  DJABALI, Abderrahmane (más néven Touil), született: 1970.6.1., Algéria – az al-Takfir és az al-Hidzsra tagja

                  13.

                  EL FATMI, Nouredine (más néven Nouriddin EL FATMI, más néven Nouriddine ELFATMI, más néven Noureddine El Fatmi, más néven Abu Al Ka’e Ka’e, más néven Abu Qae Qae, más néven Fouad, más néven Fzad, más néven Nabil El fatmi, más néven Ben Mohammed, más néven Ben Mohand Ben Larbi, más néven Ben Driss Muhand Ibn Larbi, más néven Abu Tahar, más néven Eggie), született: 1982.8.15., Midar (Marokkó), útlevélszáma: N829139 (Marokkó) – A „Hofstadgroep” nevű csoport tagja

                  14.

                  EL-HOORIE, Ali Saed Bin Ali (más néven AL-HOURI, Ali Saed Bin Ali, más néven EL-HOURI, Ali Saed Bin Ali), született: 1965.7.10. vagy 1965.7.11., El Dibabiya (Szaúd-Arábia), szaúdi állampolgár

                  15.

                  FAHAS, Sofiane Yacine, született: 1971.9.10., Algír (Algéria) – az al-Takfir és az al-Hidzsra tagja

                  16.

                  IZZ-AL-DIN, Hasan (más néven GARBAYA, AHMED, más néven SA-ID, más néven SALWWAN, Samir), Libanon, született: 1963., Libanon, libanoni állampolgár

                  17.

                  MOHAMMED, Khalid Shaikh (más néven ALI, Salem, más néven BIN KHALID, Fahd Bin Adballah; más néven HENIN, Ashraf Refaat Nabith, más néven WADOOD, Khalid Adbul), született: 1965.4.14. vagy 1964.3.1., Pakisztán, útlevélszám: 488555

                  18.

                  MOKTARI, Fateh (más néven Ferdi Omar), született: 1974.12.26., Hussein Dey (Algéria) – az al-Takfir és az al-Hidzsra tagja

                  19.

                  NOUARA, Farid, született: 1973.11.25., Algír (Algéria) – az al-Takfir és az al-Hidzsra tagja

                  20.

                  RESSOUS, Hoari (más néven Hallasa Farid), született: 1968.9.11., Algír (Algéria) – az al-Takfir és az al-Hidzsra tagja

                  21.

                  SEDKAOUI, Noureddine (más néven Nounou), született: 1963.6.23., Algír (Algéria) – az al-Takfir és az al-Hidzsra tagja

                  22.

                  SELMANI, Abdelghani (más néven Gano), született: 1974.6.14., Algír (Algéria) –az al-Takfir és az al-Hidzsra tagja

                  23.

                  SENOUCI, Sofiane, született: 1971.4.15., Hussein Dey (Algéria) – az al-Takfir és az al-Hidzsra tagja

                  24.

                  TINGUALI, Mohammed (más néven Mouh di Kouba), született: 1964.4.21., Blinda (Algéria) – az al-Takfir és az al-Hidzsra tagja

                  25.

                  WALTERS, Jason Theodore James (más néven Abdullah; más néven David), született: Amersfoort (Hollandia), 1985.3.6., útlevélszáma: NE8146378 (Hollandia) – A „Hofstadgroep” nevű csoport tagja

            2.   Csoportok és szervezetek

                  1.

                  „Abu Nidal Szervezet” – „ANO”, (más néven „Fatah-Forradalmi Tanács”, más néven „Arab Forradalmi Brigádok”, más néven „Fekete Szeptember”, más néven „Szocialista Muzulmánok Forradalmi Szervezete”)

                  2.

                  „Al-Aqsa Mártírjainak Brigádja”

                  3.

                  „Al-Aqsa e.V.”

                  4.

                  „Al-Takfir” és „al-Hidzsra”

                  5.

                  „Aum Shinrikyo” (más néven „AUM”, más néven „Aum Legfelsőbb Igazság”, más néven „Aleph”)

                  6.

                  „Babbar Khalsa”

                  7.

                  Az „Új Néphadsereget” – „NPA” is magában foglaló „Fülöp-szigeteki Kommunista Párt”, Fülöp-szigetek

                  8.

                  „Gama’a al-Islamiyya” (más néven „Al-Gama’a al-Islamiyya”) (Iszlám Csoport)

                  9.

                  „İslami Büyük Doğu Akıncılar Cephesi”– „IBDA-C” („Nagy Iszlám Keleti Harci Front”)

                  10.

                  „Hamász”, ide tartozik a „Hamas-Izz al-Din al-Qassem”

                  11.

                  „Hezb-i-Mudzsahedin” – „HM”

                  12.

                  „Hofstadgroep”

                  13.

                  „Holy Land Foundation for Relief and Development” – („Alapítvány a Szent Föld Felszabadításáért és Fejlesztéséért”)

                  14.

                  „International Sikh Youth Federation – ISYF” („Ifjú Szikek Nemzetközi Szövetsége”)

                  15.

                  „Khalistan Zindabad Force” – „KZF” („Khaliszán Zindabad Erő”)

                  16.

                  „Kurd Munkáspárt” – „PKK”, (más néven „KADEK”, más néven „KONGRA-GEL”)

                  17.

                  „A Tamil Eelam Felszabadító Tigrisei” –„LTTE”

                  18.

                  „Ejército de Liberación Nacional” („Nemzeti Felszabadítási Hadsereg”)

                  19.

                  „Palestinian Islamic Jihad” – „PIJ” („Palesztin Iszlám Dzsihád”)

                  20.

                  „Népi Front Palesztina Felszabadításért” – „PFLP”

                  21.

                  „Népi Front Palesztina Felszabadításért Főparancsnokság” (más néven PFLP –Főparancsnokság)

                  22.

                  „Fuerzas armadas revolucionarias de Columbia” – „FARC” („Kolumbiai Forradalmi Fegyveres Erők”)

                  23.

                  „Devrimci Halk Kurtuluș Partisi-Cephesi” – „DHKP/C” (más néven „Devrimci Sol” (Forradalmi Baloldal), más néven „Dev Sol”) („Forradalmi Népi Felszabadítási Hadsereg/Front/Párt”)

                  24.

                  „Sendero Luminoso” – „SL” („Fényes Ösvény”)

                  25.

                  „Teyrbazen Azadiya Kurdistan” – „TAK” (más néven „Kurdisztáni Szabadság Sólymai” vagy „Kurdisztáni Szabadság Héjái”)

                  26.

                  „Autodefensas Unidas de Colombia” – „AUC” („Kolumbiai Egyesült Önvédelmi Erők”)


title: 2004/649/EK: A Tanács határozata (2004. május 24.) a Régiók Bizottsága két brit teljes tagjának és öt brit póttagjának kinevezéséről

text:
               23.9.2004

               HU

               Az Európai Unió Hivatalos Lapja

               L 298/20

      A TANÁCS HATÁROZATA

   (2004. május 24.)
   a Régiók Bizottsága két brit teljes tagjának és öt brit póttagjának kinevezéséről
   (2004/649/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a brit kormány javaslatára,
   mivel:

               (1)

               A Tanács elfogadta a Régiók Bizottsága teljes tagjainak és póttagjainak kinevezéséről szóló, 2002. január 22-i határozatot (1),

               (2)

               Christine MAY hivatali idejének lejártát követően a Régiók Bizottságának egyik teljes tagsági helye betöltetlen maradt, amelyről a Tanácsot 2003. július 24-én tájékoztatták; Diane BUNYAN, Hugh HALCRO-JOHNSTON, valamint Irene McGUGAN hivatali idejének lejártát követően a Régiók Bizottságának három póttagsági helye betöltetlen maradt, amelyről a Tanácsot 2003. július 24-én tájékoztatták; Irene OLDFATHER lemondását követően egy teljes tagsági hely betöltetlen maradt, amelyről a Tanácsot 2004. május 5-én tájékoztatták; Jack McCONNELL, valamint Corrie McCHORD teljes taggá való jelölését követően két póttagsági hely betöltetlen maradt,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a Régiók Bizottsága tagjainak a következő személyeket nevezi ki

               a)

               teljes tagként:

                           1.

                           Jack McCONNELL
                           First Minister Scottish Parliament
                           Irene OLDFATHER helyére

                           2.

                           Corrie McCHORD
                           Leader of Stirling Council
                           Christine MAY helyére

               b)

               póttagként:

                           1.

                           Helen HOLLAND
                           Bristol City Council
                           Diane BUNYAN helyére

                           2.

                           Nicola STURGEON
                           Scottish Parliament
                           Irene McGUGAN helyére

                           3.

                           Jim McCABE
                           North Lanarkshire Council
                           Corrie McCHORD helyére

                           4.

                           Andrew CAMPBELL
                           Leader of Dumfries and Galloway Council
                           Hugh HALCRO-JOHNSTON helyére

                           5.

                           Irene OLDFATHER
                           Scottish Parliament
                           Jack McCONNELL helyére

         a hivatali idő fennmaradó részére, azaz 2006. január 25-ig.

      Kelt Brüsszelben, 2004. május 24-én.

            a Tanács részéről

            az elnök

         D. AHERN

      (1)  HL L 24., 2002.1.26., 38. o.


title: Az Európai Parlament (EU, Euratom) 2017/1614 határozata (2017. április 27.) az Innovációs és Hálózati Projektek Végrehajtó Ügynökség 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/111

         AZ EURÓPAI PARLAMENT (EU, Euratom) 2017/1614 HATÁROZATA
   (2017. április 27.)
   az Innovációs és Hálózati Projektek Végrehajtó Ügynökség 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Unió 2015-ös pénzügyi évre vonatkozó általános költségvetésére (1),

               —

               tekintettel az Európai Unió 2015-ös pénzügyi évre vonatkozó összevont éves beszámolójára (COM(2016) 475 – C8-0269/2016) (2),

               —

               tekintettel az Innovációs és Hálózati Projektek Végrehajtó Ügynökség 2015-ös pénzügyi évre vonatkozó végleges éves beszámolójára (3),

               —

               tekintettel a Bizottság által a 2014. évi mentesítés nyomon követéséről készített jelentésre (COM(2016) 674) és az ezt kísérő bizottsági szolgálati munkadokumentumokra (SWD(2016) 338 és SWD(2016) 339),

               —

               tekintettel a Bizottságnak a 2015-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2016) 628) és az ahhoz csatolt bizottsági belső munkadokumentumra (SWD(2016) 322),

               —

               tekintettel a Számvevőszéknek az Innovációs és Hálózati Projektek Végrehajtó Ügynökség 2015-ös pénzügyi évre vonatkozó éves beszámolójáról szóló jelentésére, az ügynökség válaszával együtt (4),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (5),

               —

               tekintettel a Tanács által a 2015-ös pénzügyi évre vonatkozó költségvetés végrehajtása tekintetében a végrehajtó ügynökségek számára adandó mentesítésről szóló, 2017. február 21-i ajánlásra (05874/2017 – C8-0038/2017),

               —

               tekintettel az Európai Unió működéséről szóló szerződés 317., 318. és 319. cikkére,

               —

               tekintettel az Európai Atomenergia-közösséget létrehozó szerződés 106a. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 62., 164., 165. és 166. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (7) és különösen annak 14. cikke (3) bekezdésére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló 58/2003/EK tanácsi rendelet alkalmazásában a végrehajtó hivatalok pénzügyi szabályzásáról szóló, 2004. szeptember 21-i 1653/2004/EK bizottsági rendeletre (8) és különösen annak 66. cikke első és második bekezdésére,

               —

               tekintettel az Innovációs és Hálózati Projektek Végrehajtó Ügynökség létrehozásáról és a 2008/593/EK határozattal módosított 2007/60/EK határozat hatályon kívül helyezéséről szóló, 2013. december 23-i 2013/801/EU bizottsági végrehajtási határozatra (9),

               —

               tekintettel eljárási szabályzata 93. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A8-0150/2017),

               A.

               mivel az Európai Unióról szóló szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és mindezt az Európai Unió működéséről szóló szerződés 317. cikkének értelmében a tagállamokkal együttműködésben, saját felelősségére végzi, a hatékony és eredményes pénzgazdálkodás elveinek tiszteletben tartásával;

               1.

               mentesítést ad az Innovációs és Hálózati Projektek Végrehajtó Ügynökség igazgatója számára az ügynökség 2015-ös pénzügyi évre szóló költségvetésének végrehajtására vonatkozóan;

               2.

               ismerteti észrevételeit az Európai Unió 2015-ös pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásban, valamint a Bizottság 2015. évi mentesítése kapcsán a Számvevőszék által készített különjelentésekről szóló, 2017. április 27-i állásfoglalásában (10);

               3.

               utasítja elnökét, hogy továbbítsa ezt a határozatot, az Európai Unió 2015-ös pénzügyi évre szóló általános költségvetésének (III. szakasz – Bizottság és végrehajtó ügynökségek) végrehajtására vonatkozó mentesítésről szóló határozatot és az e határozatok szerves részét képező állásfoglalást az Innovációs és Hálózati Projektek Végrehajtó Ügynöksége igazgatójának, a Tanácsnak, a Bizottságnak és a Számvevőszéknek, továbbá gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL L 69., 2015.3.13.

      (2)  HL C 380., 2016.10.14., 1. o.

      (3)  HL C 417., 2016.11.11., 11. o.

      (4)  HL C 449., 2016.12.1., 219. o.

      (5)  HL C 380., 2016.10.14., 147. o.

      (6)  HL L 298., 2012.10.26., 1. o.

      (7)  HL L 11., 2003.1.16., 1. o.

      (8)  HL L 297., 2004.9.22., 6. o.

      (9)  HL L 352., 2013.12.24., 65. o.

      (10)  E napon elfogadott szövegek, P8_TA(2017)0144 (lásd e Hivatalos Lap 66. oldalát).


title: 2014/603/EU: Az Európai Parlament határozata ( 2014. április 3. ) az Európai Képzési Alapítvány 2012-es pénzügyi évre szóló költségvetésének végrehajtására vonatkozó mentesítésről

text:
               5.9.2014

               HU

               Az Európai Unió Hivatalos Lapja

               L 266/267

         AZ EURÓPAI PARLAMENT HATÁROZATA
   (2014. április 3.)
   az Európai Képzési Alapítvány 2012-es pénzügyi évre szóló költségvetésének végrehajtására vonatkozó mentesítésről
   (2014/603/EU)
   AZ EURÓPAI PARLAMENT,

               —

               tekintettel az Európai Képzési Alapítvány 2012-es pénzügyi évre szóló végleges éves beszámolójára,

               —

               tekintettel a Számvevőszéknek az Európai Képzési Alapítvány 2012-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Képzési Alapítvány létrehozásáról szóló, 2008. december 16-i 1339/2008/EK európai parlamenti és tanácsi rendeletre (4) és különösen annak 17. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EI, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0182/2014),

               1.

               mentesítést ad az Európai Képzési Alapítvány igazgatója számára az alapítvány 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Képzési Alapítvány igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 206. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 354., 2008.12.31., 82. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Tanács (EU) 2016/204 határozata (2016. február 12.) az Európai Unió nevében az EGT Vegyes Bizottságban az EGT-megállapodás XI. mellékletének (Elektronikus hírközlés, audiovizuális szolgáltatások és információs társadalom) módosítására vonatkozóan képviselendő álláspontról (ultraszéles sáv)

text:
               16.2.2016

               HU

               Az Európai Unió Hivatalos Lapja

               L 39/39

         A TANÁCS (EU) 2016/204 HATÁROZATA
   (2016. február 12.)
   az Európai Unió nevében az EGT Vegyes Bizottságban az EGT-megállapodás XI. mellékletének (Elektronikus hírközlés, audiovizuális szolgáltatások és információs társadalom) módosítására vonatkozóan képviselendő álláspontról (ultraszéles sáv)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás XI. mellékletének (Elektronikus hírközlés, audiovizuális szolgáltatások és információs társadalom) módosításáról.

               (3)

               A 2014/702/EU bizottsági végrehajtási határozatot (3) bele kell foglalni az EGT-megállapodásba. Izlandon és Norvégiában a repülőterek közelében sűrűbbek a rádióösszeköttetések, és azokat intenzívebben használják, mint az EU-ban. A mobilhálózat-üzemeltetők rádióösszeköttetéseinek káros megzavarását elkerülendő Izlandot és Norvégiát mentesíteni kell az alól, hogy légi járművek fedélzetén ultraszéles sávú technológiát használó berendezések számára engedélyezzék a 6,0–8,5 GHz rádiófrekvenciák használatát.

               (4)

               Az Európai Gazdasági Térségről szóló megállapodás XI. mellékletét (Elektronikus hírközlés, audiovizuális szolgáltatások és információs társadalom) ezért ennek megfelelően módosítani kell.

               (5)

               Ezért az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az EGT Vegyes Bizottságban az EGT-megállapodás XI. mellékletének (Elektronikus hírközlés, audiovizuális szolgáltatások és információs társadalom) javasolt módosításával kapcsolatban az Unió nevében képviselendő álláspontnak az EGT Vegyes Bizottság e határozathoz csatolt határozattervezetén kell alapulnia.
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. február 12-én.

            a Tanács részéről

            az elnök

         J.R.V.A. DIJSSELBLOEM

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  A Bizottság 2014/702/EU végrehajtási határozata (2014. október 7.) az ultraszéles sávú technológiát használó berendezések számára a rádiófrekvenciák Közösségen belüli, harmonizált módon történő használatának engedélyezéséről szóló 2007/131/EK határozat módosításáról (HL L 293., 2014.10.9., 48. o.).

      TERVEZET
      AZ EGT VEGYES BIZOTTSÁG …/2016 HATÁROZATA
      (…)
      az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:

                  (1)

                  Az ultraszéles sávú technológiát használó berendezések számára a rádiófrekvenciák Közösségen belüli, harmonizált módon történő használatának engedélyezéséről szóló 2007/131/EK határozat módosításáról szóló, 2014. október 7-i 2014/702/EU bizottsági végrehajtási határozatot (1) bele kell foglalni a megállapodásba.

                  (2)

                  Az EGT-megállapodás XI. mellékletét ezért ennek megfelelően módosítani kell,

            ELFOGADTA EZT A HATÁROZATOT:
      1. cikk
      Az EGT-megállapodás XI. mellékletének 5cw. pontja (2007/131/EK bizottsági határozat) a következőképpen módosul:

                  (1)

                  A pont a következő szöveggel egészül ki:
                  „A határozat rendelkezései a megállapodás alkalmazásában a következő kiigazítással értendők:
                  Izland és Norvégia mentesül az alól, hogy légi járművek fedélzetén ultraszéles sávú technológiát használó berendezések számára engedélyezze a 6,0–8,5 GHz rádiófrekvenciák használatát”.

                  (2)

                  A szöveg a következő francia bekezdéssel egészül ki:

                              „–

                                 32014 D 0702: A Bizottság 2014. október 7-i 2014/702/EU végrehajtási határozata (HL L 293., 2014.10.9., 48. o.)”.

            2. cikk
      A 2014/702/EU végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat […]-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (2).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

            […]

               az EGT Vegyes Bizottság titkárai

            […]

         (1)  HL L 293., 2014.10.9., 48. o.

         (2)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: Az Európai parlament dokumentumaihoz való nyilvános hozzáférésről szóló szabályok – Az elnökség 2001. november 28-i határozata

text:
               22.11.2005

               HU

               Az Európai Unió Hivatalos Lapja

               C 289/6

      AZ EURÓPAI PARLAMENT DOKUMENTUMAIHOZ VALÓ NYILVÁNOS HOZZÁFÉRÉSRŐL SZÓLÓ SZABÁLYOK

   Az elnökség 2001. november 28-i határozata (1)
       (2)
       (3)

   (2005/C 289/06)
   AZ ELNÖKSÉG
   tekintettel az EK-Szerződés 255. cikkének (2) és (3) bekezdésére,
   tekintettel az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletre és különösen annak 11., 12. és 18. cikkére,
   tekintettel az Eljárási Szabályzat 22. cikkének (2) és (11) bekezdésére, 96. cikkének (1) bekezdésére, 97. cikkére, valamint VII. mellékletére,
   mivel a 2001. május 30-i 1049/2001/EK európai parlamenti és tanácsi rendeletben, az EK-Szerződés 255. cikke (2) bekezdésének megfelelően megfogalmazták a dokumentumokhoz való hozzáférés általános elveit,
   mivel az Európai Parlament 2001. november 13-i határozatával, az EK-Szerződés 255. cikke (3) bekezdésének és az 1049/2001/EK rendelet 18. cikke (1) bekezdésének megfelelően elrendelte az Eljárási Szabályzat alkalmazását,
   mivel az Eljárási Szabályzat 97. (korábbi 172.) cikkének (2), (3) és (4) bekezdése utasítja az Elnökséget, hogy dolgozza ki a dokumentumok hivatkozásainak nyilvántartására vonatkozó szabályokat, állapítsa meg a hozzáférés feltételeit, és nevezze ki a dokumentumok kezeléséért felelős hatóságokat,
   mivel az Európai Parlament 2001. november 13-i határozata következtében az Elnökség 1997. július 10-i határozata az Európai Parlament dokumentumaihoz való nyilvános hozzáférésről, valamint az Elnökség 1998. április 17-i határozata a dokumentumok kiadásáért fizetendő illetékek rendszeréről, hatályát vesztette,
   mivel a dokumentumok kiadásáért fizetendő illetékek rendszerére vonatkozó intézkedések összhangban kell, hogy legyenek az 1049/2001/EK rendelet 10. cikkének előírásaival, azért, hogy nagy terjedelmű dokumentumok kikérése esetén pontosan meghatározhassák a kérelmező által fizetendő többletköltség összegét,
   mivel a polgárok előtti átláthatóság megkönnyítése érdekében célszerű lenne egy határozat keretében összefoglalni az Európai Parlament dokumentum-nyilvántartásának működésére vonatkozó intézkedéseket,
   A KÖVETKEZŐ HATÁROZATOT HOZZA:
   I. CIM
   A HIVATKOZÁSOK NYILVÁNTARTÁSA
   1. cikk
   Létrehozás
   1.   Az 1049/2001/EK rendelet 11. cikkének (2) bekezdése és az Eljárási Szabályzat 97. cikkének (3) bekezdése alapján az intézményen belül létre kell hozni a hivatkozások nyilvántartását.
   2.   A hivatkozások így létrehozott nyilvántartása az intézmény által, az 1049/2001/EK rendelet alkalmazásának időpontja (4) után készített, illetve kapott dokumentumok hivatkozásait tartalmazza.
   3.   Ezek a hivatkozások a dokumentum „személyi igazolványaként” szolgálnak és nemcsak az 1049/2001/EK rendelet 11. cikkének (2) bekezdésében felsorolt adatokat tartalmazzák, hanem – a lehetőségek függvényében – az egyes dokumentumok forrásának megállapítását lehetővé tevő adatokat, a nyelveket, amelyeken a dokumentum elérhető, a dokumentum státuszát, típusát és azt, hogy hol található az adott dokumentum.
   2. cikk
   Célok
   A hivatkozások nyilvántartását úgy kell összeállítani, hogy lehetővé váljék:

               —

               egy egységes hivatkozási rendszer használata,

               —

               az anyagokhoz, nevezetesen a jogalkotási dokumentumokhoz való közvetlen hozzáférés elektronikus formában,

               —

               az elektronikus úton el nem érhető dokumentumok azonosítása,

               —

               a kérelmező által nem elég pontosan meghatározott dokumentumok keresése,

               —

               az olyan dokumentumok azonosítása, amelyekhez a nyilvánosság általi hozzáférést az 1049/2001/EK rendelet 4. és 9. cikke korlátozza,

               —

               a bizalmas dokumentumok nyilvántartásba vétele a fent említett rendelet 9. cikkében foglalt korlátozások betartásával.

         3. cikk
   Működés
   A hivatkozások nyilvántartásának kezelésével megbízott részleg feladatai:

               —

               az Európai Parlament által készített vagy hozzá eljuttatott dokumentumok nyilvántartásba vételének ellenőrzése,

               —

               a dokumentumokhoz való hozzáférés iránti, írásban vagy elektronikus úton benyújtott kérelmek fogadása és ütemterv készítése, a 15 munkanapon belüli válaszadási kötelezettség betartásának céljából,

               —

               átvételi elismervény küldése,

               —

               segítségnyújtás a kérelmezőknek a kérelem tárgyának pontosításához,

               —

               a már megjelentetett dokumentumokhoz való hozzáférés megkönnyítése a kérelmezők számára,

               —

               a nyilvántartásban nem szereplő, illetve az 1049/2001/EK rendelet 4. és 9. cikkében foglalt korlátozások hatálya alá eső dokumentumok iránti kérelmek továbbítása az illetékes szervezeti egység vagy felhatalmazott személy felé,

               —

               nagyon nagy terjedelmű vagy nagyon összetett dokumentumok kikérése esetén egyeztetés a kérelmezővel.

         4. cikk
   A dokumentumok nyilvántartása
   1.   Minden, az intézmény által készített dokumentum a lehető legrövidebb idő alatt bekerül a hivatkozások nyilvántartásába. A főtitkár belső intézkedéseket hoz annak érdekében, hogy minden, az Európai Parlament által készített dokumentumot nyilvántartásba vegyenek.
   2.   Ennek értelmében az Eljárási Szabályzat 97. cikkének (2) bekezdésében meghatározott európai parlamenti dokumentumokat az egyes dokumentumokat létrehozó szervezeti egység vagy szolgálat veszi fel a hivatkozások nyilvántartásába.
   3.   A jogalkotási eljárás vagy parlamenti tevékenység keretében készített dokumentumokat közvetlenül előterjesztésük, vagy nyilvánosságra hozataluk után veszik nyilvántartásba.
   4.   A többi, az Európai Parlament főtitkársága igazgatási egységeinek hatáskörébe tartozó dokumentumot, a lehetőségek függvényében, a dokumentumot létrehozó osztály általi engedélyezést követően veszik nyilvántartásba.
   5.   Az 1049/2001/EK rendelet 3. cikkében foglaltak alapján a postaszolgálat minden, az intézmény által harmadik féltől kapott dokumentumot a hivatkozások nyilvántartásáért felelős szolgálat felé továbbít, amely azt nyilvántartásba veszi, kivéve, ha a fent említett rendelet 9. cikke értelmében minősített dokumentumról van szó, amely esetében be kell tartani az említett cikkben szereplő korlátozást.
   5. cikk
   Közvetlenül hozzáférhető dokumentumok
   1.   Valamennyi, a jogalkotási eljárás során az Európai Parlament által készített, vagy az intézményhez eljuttatott dokumentumot elektronikus formában hozzáférhetővé kell tenni a polgárok számára, figyelembe véve az 1049/2001/EK rendelet 4. és 9. cikkében foglalt korlátozásokat.
   2.   Ennek megfelelően az Európai Parlament a nyilvántartás segítségével valamennyi jogalkotási dokumentumhoz hozzáférést biztosít, amely lehetővé teszi, hogy a polgárok a dokumentumok teljes szövegébe betekinthessenek.
   3.   Az Európai Parlament az Europarl internetes honlapon elektronikus úton elérhetővé teszi ezt a nyilvántartást és „on-line” segítséget nyújt a polgároknak a dokumentumokba való betekintést illető kérelmek benyújtásának módjával kapcsolatosan.
   4.   A többi dokumentumot, nevezetesen az intézmény politikájának vagy stratégiájának meghatározásával kapcsolatos dokumentumokat, lehetőség szerint, ugyancsak közvetlenül hozzáférhetővé teszik.
   5.   A közvetlenül hozzáférhető dokumentumok kategóriáit az Európai Parlament által elfogadott, a Parlament Eljárási Szabályzatához csatolt lista tartalmazza. Azokhoz a dokumentumokhoz, amelyek ezen a listán nem szerepelnek, írásbeli kérelem alapján lehet hozzáférni.
   6. cikk
   Kérésre hozzáférhető dokumentumok
   1.   A nem jogalkotási eljárás során az Európai Parlament által készített, illetve az intézményhez eljuttatott dokumentumok, a lehetőségek függvényében, a nyilvántartás segítségével közvetlenül hozzáférhetők, figyelembe véve az 1049/2001/EK rendelet 4. és 9. cikkében foglalt korlátozásokat.
   2.   Amennyiben egy dokumentum teljes szövegéhez nem biztosított a hozzáférés a hivatkozások jegyzékén keresztül, akár azért, mert a dokumentum nem áll rendelkezésre elektronikus formátumban, akár az 1049/2001/EK rendelet 4. és 9. cikkében foglalt korlátozások miatt, a kérelmező az Europarl honlapon található elektronikus formanyomtatvány kitöltésével írásban kérheti a dokumentumba való betekintést. Az Európai Parlament vagy engedélyezi a dokumentumba való betekintést, vagy írásban megindokolja a teljes, illetve részleges visszautasítás okát.
   3.   Az Európai Parlament által az 1049/2001/EK rendelet hatályba lépése előtt készített vagy az intézményhez eljuttatott és következésképpen a hivatkozások jegyzékében nem szereplő dokumentumok írásbeli kérelem alapján hozzáférhetők a fent említett rendelet 4. és 9. cikkében foglalt korlátozások betartása mellett.
   7. cikk
   A dokumentumok tárolása
   1.   Minden dokumentumot megőriznek a hivatkozások nyilvántartása adatbázisának archívumában. Ez az adatbázis, mely az Európai Parlament által létrehozott valamennyi dokumentumot tartalmazza. Egy másolatot továbbítanak az adatokról és dokumentumokról az Európai Parlament történelmi archívuma (ARCDOC) részére.
   2.   Mindaddig, amíg a nyilvántartásba veendő dokumentumok archiválását elvégző adatbázis nem működik, a nyilvántartással megbízott szolgálat az Európai Parlament már létező rendszereit és adatbázisait használja, és csak ez utóbbiakhoz teremt – a szükséges adatok előkeresése, illetve a dokumentumok teljes szövegének hozzáférhetővé tétele céljából szükséges – kapcsolatot.
   II. CIM
   AZ ELSŐ KÉRELEM
   8. cikk
   Az első kérelem benyújtása
   1.   Az Európai Parlament valamely dokumentumába való betekintésre irányuló kérelmet írásban vagy elektronikus formában lehet benyújtani az EK-Szerződés 314. cikkében felsorolt nyelvek egyikén.
   2.   A kérelmet kellő pontossággal kell megfogalmazni, feltüntetve különösképpen a kért dokumentumok azonosítását lehetővé tevő adatokat, illetve a kérelmező nevét és címét.
   3.   Amennyiben egy kérelem nem eléggé pontos, az intézmény felszólítja a kérelmezőt, hogy pontosítson és ehhez segítséget nyújt.
   4.   A kérelmező nem köteles megindokolni kérelmét.
   9. cikk
   Az írásbeli kérelem elbírálása
   1.   Minden, az Európai Parlament tulajdonában levő dokumentumba való betekintést illető kérelmet a postaszolgálat általi iktatása napján továbbítanak a hivatkozások nyilvántartásának kezeléséért felelős szolgálathoz, melynek kötelessége átvételi elismervényt kiállítani, válaszolni a kérelemre és a dokumentumot az előírt határidőn belül rendelkezésre bocsátani.
   2.   Amennyiben a kérelem olyan, az Európai Parlament által létrehozott dokumentumra vonatkozik, amelyre az 1049/2001/EK rendelet 4. cikkében említett valamely korlátozás érvényes, a hivatkozások nyilvántartásával megbízott szolgálat a dokumentumot készítő szervhez fordul, ez utóbbi pedig öt munkanapon belül javaslatot tesz a kérés elbírálására.
   3.   Amennyiben harmadik féltől származó dokumentumok rendelkezésre bocsátásával kapcsolatosan merül fel kétség, az Európai Parlament megkeresi ez utóbbit, a harmadik fél számára öt munkanapos határidőt adva a válaszadásra, annak megállapítása céljából, hogy érvényes-e a szóban forgó dokumentumokra az 1049/2001/EK rendelet 4. vagy 9. cikkében említett valamely korlátozás.
   4.   Amennyiben az Európai Parlamenthez intézett betekintési kérelem olyan dokumentumra vonatkozik, amelyet a dokumentumot létrehozó intézmény még nem hozott nyilvánosságra, az Európai Parlament a dokumentumért felelős intézmény részére öt munkanapos határidőt engedélyez az esetleges, a dokumentumok rendelkezésre bocsátására vonatkozó korlátozások megjelölésére.
   5.   Amennyiben öt munkanapon belül nem érkezik válasz, az Európai Parlament folytatja az elbírálási folyamatot.
   10. cikk
   Az elektronikus formában benyújtott kérelem elbírálása
   1.   Minden elektronikus formában benyújtandó kérelmet az Európai Parlament honlapján feltüntetett e-mail címre kell beküldeni az erre a célra létrehozott elektronikus formanyomtatvány és az ilyen jellegű kérelmek benyújtásának megkönnyítését célzó internetes (on-line) támogatás lehetőség szerinti igénybevételével.
   2.   Az Európai Parlament internetes portálján elektronikus formában benyújtott kéréseket automatikusan a hivatkozások jegyzékéért felelős szolgálathoz továbbítják nyilvántartásba vétel és további eljárás céljából.
   3.   Az elektronikus formában beérkezett és a jelen határozat 8. cikkében felsorolt valamennyi szükséges adatot tartalmazó kérelmek automatikusan aktiválják a kérelmezőnek átvételi elismervényt küldő programot.
   4.   A jelen határozat 9. cikkének (2) és ezen cikk ezt követő bekezdéseiben rögzített, az írásban benyújtott első kérelem elbírálásával kapcsolatos eljárásokat kell alkalmazni az elektronikus formában benyújtott kérelmekre is.
   11. cikk
   Elbírálási határidő
   1.   A hivatkozások nyilvántartásáért felelős szolgálat a kérelem nyilvántartásba vételétől számított tizenöt munkanapon belül engedélyezi a dokumentumba való betekintést és ugyanennyi időn belül rendelkezésre bocsátja a dokumentumot.
   2.   Amennyiben az Európai Parlament nem engedélyezheti a kért dokumentumba való betekintést, a részleges vagy teljes visszautasítás okairól írásban értesíti a kérelmezőt, egyben tájékoztatva ez utóbbit a megerősítő kérelem benyújtásának jogáról.
   3.   Ez utóbbi esetben a kérelmezőnek a válasz kézhezvételétől számítva tizenöt munkanap áll rendelkezésére megerősítő kérelem benyújtására.
   4.   Kivételes esetekben, amennyiben a kérelem nagyon nagy terjedelmű vagy nagy számú dokumentumra vonatkozik, az 1. cikkben említett határidőt tizenöt munkanappal meg lehet hosszabbítani, a kérelmező előzetes tájékoztatása és minden körülményre kiterjedő indoklás mellett.
   5.   Amennyiben az intézmény a megadott határidőn belül nem válaszol, a kérelmezőnek joga nyílik megerősítő kérelem benyújtására.
   6.   Az 1049/2001/EK rendelet 7. cikkében megállapított tizenöt munkanapos határidőt az első kérelem nyilvántartásba vételének napjától kell számítani.
   12. cikk
   Elbírálásra jogosult hatóság
   1.   Az Európai Parlamenthez beérkező első kérelmeket a főtitkár bírálja el, az elnök és a dokumentumokba való betekintés iránti kérelmek elbírálásának felügyeletéért felelős alelnök irányítása mellett, az Eljárási Szabályzat 97. cikkének (6) bekezdése értelmében.
   2.   Az első kérelemre adott pozitív válaszokat maga a főtitkár, vagy megbízottja juttatja el a kérelmezőnek.
   3.   Az első kérelemre adott, megfelelően megindokolt elutasításról a főtitkár dönt a dokumentum szerzője javaslatára. Tájékoztatás céljából minden elutasító döntést megküldenek az áttekinthetőségi ügyekért felelős alelnökhöz.
   4.   A főtitkár vagy megbízottja mindenkor igénybe veheti a jogi szolgálat és/vagy az adatvédelemért felelős megbízott tisztviselő segítségét.
   III. CIM
   A MEGERŐSÍTŐ KÉRELEM
   13. cikk
   A megerősítő kérelem benyújtása
   1.   A megerősítő kérelmet írásban vagy elektronikus formában lehet az Európai Parlamenthez benyújtani a kért dokumentumba való betekintés teljes vagy részleges elutasításáról szóló válasz kézhezvételétől számított tizenöt munkanapos határidőn belül, illetve az első kérésre adandó bárminemű válasz hiányában.
   2.   A megerősítő kérelmet a jelen határozat 8. cikkében meghatározott formai követelményeknek megfelelően kell megfogalmazni.
   14. cikk
   A megerősítő kérelem elbírálása
   1.   A megerősítő kérelmeket – az írásban és elektronikus formában benyújtott kérelmekre vonatkozó – a jelen határozat 9. cikkének (1) bekezdésében, illetve 10. cikkének (2) bekezdésében meghatározott módon veszik nyilvántartásba.
   2.   A hivatkozások nyilvántartásáért felelős szolgálat átvételi elismervényt küld a kérelmezőnek és elindítja a jelen határozat 9. és 10. cikkében ismertetett eljárást az intézmény válaszának előkészítése céljából.
   3.   Az Európai Parlament a kérelem nyilvántartásba vételétől számított tizenöt munkanapos határidőn belül engedélyezi a dokumentumba való betekintést vagy írásban megindokolja a teljes vagy részleges visszautasítás okait.
   4.   Kivételes esetekben, ha a kérelem nagyon nagy terjedelmű vagy nagy számú dokumentumra vonatkozik, az előző cikkben említett határidőt tizenöt nappal meg lehet hosszabbítani, a kérelmező előzetes tájékoztatása és minden körülményre kiterjedő indoklás mellett.
   15. cikk
   Elbírálásra jogosult hatóság
   1.   A megerősítő kérelmekre adandó válasz az Európai Parlament Elnökségének hatáskörébe tartozik. A megerősítő kérelmekről az átláthatósági ügyekért felelős alelnök hoz döntést az elnökség nevében és annak hatáskörében.
   2.   Az alelnök köteles döntéséről az ezt követő első ülésen tájékoztatni az elnökséget, illetve a kérelmezőt. Amennyiben szükségesnek ítéli meg, a megszabott határidőn belül az alelnök döntéstervezetével az elnökséghez fordulhat, különösen olyan esetekben, amikor válasza az Európai Parlament átláthatósági politikájával kapcsolatos elvi kérdéseknek adna helyet. Az alelnöknek a kérelmezőhöz intézett válasza az elnökség döntésétől függ.
   3.   Az alelnök és az elnökség a nyilvántartó szolgálat által a főtitkár megbízásából kidolgozott javaslat alapján hoz döntést. A nyilvántartó szolgálat véleményt kérhet a jogi szolgálattól és/vagy az adatvédelemért felelős megbízott tisztviselőtől, amely/aki köteles három munkanapos határidőn belül véleményt nyilvánítani.
   16. cikk
   Fellebbezés
   1.   Amennyiben az Európai Parlament valamely kérelemre teljes vagy részleges elutasító választ ad, tájékoztatja a kérelmezőt a fellebbezési lehetőségekről, nevezetesen: fellebbezés benyújtása az intézmény ellen és/vagy panasztétel az európai ombudsmannál az EK-Szerződés 230. és 195. cikkeiben meghatározott feltételeknek megfelelően.
   2.   Ha a megadott határidőn belül nem érkezik válasz, ez elutasításnak minősül és feljogosítja a kérelmezőt, hogy az előző bekezdésben foglalt feltételeknek megfelelően panasztételi, illetve fellebbezési jogával éljen.
   IV. CIM
   A MINŐSÍTETT DOKUMENTUMOK NYILVÁNTARTÁSA ÉS AZ EZEKHEZ VALÓ HOZZÁFÉRÉS
   17. cikk
   A minősített dokumentumok nyilvántartása
   1.   Az 1049/2001/EK rendelet 9. cikke értelmében minősített, közösségi intézménytől, ügynökségtől, tagállamtól, harmadik országtól vagy nemzetközi intézménytől származó dokumentumok nyilvántartásba vétele a dokumentumot létrehozó hatóság előzetes engedélyének függvénye.
   2.   Ennek értelmében a minősített dokumentumot létrehozó hatóság a legmegfelelőbb módon közvetlenül az Európai Parlament elnökéhez juttatja el a dokumentumot, hogy biztosítsa a dokumentum tartalmának bizalmas kezelését.
   3.   Továbbításkor minden minősített dokumentumhoz mellékelni kell a létrehozó hatóság állásfoglalását a dokumentum nyilvántartásba vételének és továbbadásának engedélyezését illetően.
   4.   Amennyiben a kibocsátó hatóság beleegyezését adja egy ilyen jellegű dokumentumnak az Európai Parlament hivatkozások nyilvántartásába való felvételéhez, az elnök feladata a nyilvántartásban feltüntethető hivatkozások megállapítása. Az elnök kikérheti a dokumentumokba való betekintés iránti kérelmek elbírálásának felügyeletéért felelős alelnök, a főtitkár, vagy adott esetben az illetékes bizottság véleményét.
   5.   Az Európai Parlament által létrehozott, az 1049/2001/EK rendelet 9. cikke értelmében minősített dokumentumra hivatkozó dokumentumok csak a főtitkár engedélye alapján vehetők nyilvántartásba, illetve adhatók át betekintésre. Az ilyen dokumentumokhoz rendelt hivatkozások az előző bekezdésben leírt feltételek mellett hozhatók létre.
   6.   Amennyiben az Európai Parlamenthez eljuttatott dokumentumok bizalmas jellegét valamelyik intézmény kétségbe vonja, az ügyet az 1049/2001/EK rendelet 15. cikke (2) bekezdésének megfelelően létrehozott intézményközi bizottsághoz utalják.
   18. cikk
   A minősített dokumentumba való betekintési kérelmek elbírálása
   1.   Az 1049/2001/EK rendelet 9. cikke alapján minősített dokumentumokba való betekintés iránti írásbeli vagy elektronikus formában benyújtott kérelmeket a jelen határozat 9. cikkének (1) bekezdésében vagy 10. cikkének (2) bekezdésében meghatározott módon kell nyilvántartásba venni.
   2.   A minősített dokumentumba való betekintés iránti kérelmet a főtitkár az elnökhöz továbbítja. Az első kérelemre vagy megerősített kérelemre adandó válaszadás kötelezettsége az Elnökségre hárul, amely ezt az Európai Parlament Eljárási Szabályzata 22. cikkének (10) bekezdése értelmében az elnök hatáskörébe utalhatja. Ebben az esetben az elnök kikérheti a dokumentumokba való betekintés iránti kérelmek elbírálásának felügyeletéért felelős alelnök, a főtitkár, vagy adott esetben az illetékes bizottság véleményét.
   3.   Az 1049/2001/EK rendelet 7. és 8. cikkében megállapított tizenöt munkanapos határidőt az első, illetve a megerősített kérelem nyilvántartásba vételének napjától kell számítani.
   19. cikk
   Elbírálásra jogosult személyek
   A minősített dokumentumok tartalmába az alábbi személyek nyerhetnek betekintést: az Európai Parlament elnöke, a dokumentumokba való betekintés iránti kérelmek elbírálásáért felelős alelnök, a közvetlenül illetékes bizottság elnöke és a főtitkár, kivéve ha a többi közösségi intézménnyel kötött megállapodások különleges felhatalmazásról rendelkeznek.
   20. cikk
   A minősített dokumentumok védelme
   1.   Az 1049/2001/EK rendelet 9. cikke értelmében minősített dokumentumok az intézményen belüli bizalmas ügykezelés biztosítása céljából szigorú biztonsági intézkedéseknek vannak alávetve.
   2.   E tekintetben a főtitkár egy szabályzattervezetet terjeszt az Elnökség elé, amely köteles figyelembe venni a Bizottsággal és a Tanáccsal kötött megállapodásokat és fenntartott kapcsolatokat.
   3.   Az Elnökség javaslatát jóváhagyás céljából a Közgyűlés elé terjesztik, az így jóváhagyott szöveg pedig az Európai Parlament Eljárási Szabályzatának mellékletét képezi.
   V. CIM
   A DOKUMENTUMOK KIADÁSA
   21. cikk
   A dokumentumok kiadása
   1.   A dokumentumokat nyomtatott másolat, vagy elektronikus fájl formájában bocsátják a kérelmező rendelkezésére, ez utóbbi kívánságának maximális figyelembe vétele mellett.
   2.   Ha egy dokumentumot az Európai Parlament vagy más közösségi intézmény már nyilvánosságra hozott és ez könnyen hozzáférhető, az Európai Parlament engedélyezheti a kért dokumentumba való betekintést, tájékoztatva a kérelmezőt a hozzáférési lehetőségekről.
   22. cikk
   A válaszadás költségei
   1.   A másolatkészítési és postai költségeket át lehet hárítani a kérelmezőre. Ugyanakkor az általa fizetendő összeg nem haladhatja meg a tényleges költségeket.
   2.   Helyszíni betekintés esetén, illetve amennyiben a fénymásolatok száma nem haladja meg a húsz A4-es méretű oldalt, továbbá elektronikus úton vagy a nyilvántartáson keresztül történő közvetlen hozzáférés esetén a dokumentumokba való betekintés ingyenes.
   23. cikk
   Nagy terjedelmű dokumentumokra vonatkozó kérelmek
   1.   A húsz A4-es méretű oldalt meghaladó dokumentumok kiadása 10 eurós alapdíj és oldalanként 0.03 euró fizetése ellenében történik.
   2.   Ezen díj összegét a főtitkár javaslatára az Európai Parlament Elnökségének határozata megváltoztathatja.
   3.   A dokumentumok továbbításának más módjaival kapcsolatos költségekről a főtitkár rendelkezik, mindazonáltal ezek az összegek sem haladhatják meg a ténylegesen felmerülő költségeket.
   4.   Nagyon nagy terjedelmű vagy nagy számú dokumentumokra vonatkozó ismétlődő, vagy sorozatos kérelmek esetén az intézmény informális egyeztetést kezdeményezhet a kérelmezővel a megfelelő megoldás megtalálása érdekében.
   5.   Jelen határozat nem vonatkozik a megjelentetett dokumentumokra, ezekre továbbra is a rájuk vonatkozó díjszabás érvényes.
   24. cikk
   A fordítás járulékos költségei
   Amennyiben a kérelmező olyan nyelvű fordítást kér, amilyen nyelvű változat nem áll rendelkezésre, az intézmény által a „free-lance” rendszerben elvégzett fordítások esetén alkalmazott díjszabás érvényes.
   VI. CIM
   ALKALMAZÁS
   25. cikk
   Alkalmazás
   Jelen határozat az 1049/2001/EK rendelet, illetve az Európai Parlament Eljárási Szabályzata rendelkezéseivel összhangban és azok sérelme nélkül kerül alkalmazásra.
   26. cikk
   A jogszabály megvalósulásának értékelése
   Jelen határozat két évvel hatálybalépése után értékelésre kerül. Erre az értékelésre való tekintettel az Európai Parlament főtitkára jelentést készít jelen határozat végrehajtásáról.
   27. cikk
   Hatálybalépés
   Jelen határozat az Európai Unió Hivatalos Lapjában való megjelenése napján (5) lép hatályba. A jelen rendelkezésnek megfelelően létrehozott hivatkozások nyilvántartása 2002. június 3-án lép hatályba.

      (1)  Megjelent az
         Európai Unió Hivatalos Lapja C 374. számában, az 1-6. oldalakon, 2001. december 29-én.

      (2)  Egységes szerkezetbe foglalta az elnökség 2004. május 3–án.

      (3)  Módosította az elnökség 2005. szeptember 26-án.

      (4)  azaz 2001. december 3.

      (5)  azaz 2001. december 29-én


title: 2012/579/EU: Az Európai Parlament határozata ( 2012. május 10. ) a Kábítószer és a Kábítószerfüggőség Európai Megfigyelőközpontjának a 2010-es pénzügyi évre vonatkozó elszámolása lezárásáról

text:
               17.10.2012

               HU

               Az Európai Unió Hivatalos Lapja

               L 286/212

         AZ EURÓPAI PARLAMENT HATÁROZATA
   (2012. május 10.)
   a Kábítószer és a Kábítószerfüggőség Európai Megfigyelőközpontjának a 2010-es pénzügyi évre vonatkozó elszámolása lezárásáról
   (2012/579/EU)
   AZ EURÓPAI PARLAMENT,

               —

               tekintettel a Kábítószer és a Kábítószerfüggőség Európai Megfigyelőközpontja 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Kábítószer és a Kábítószerfüggőség Európai Megfigyelőközpontja 2010-es pénzügyi évre vonatkozó végleges éves beszámolójáról szóló jelentésére, a megfigyelőközpont válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel a Kábítószer és a Kábítószerfüggőség Európai Megfigyelőközpontjáról szóló, 2006. december 12-i 1920/2006/EK európai parlamenti és tanácsi rendeletre (3) és különösen annak 15. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0134/2012),

               1.

               jóváhagyja a Kábítószer és a Kábítószerfüggőség Európai Megfigyelőközpontja 2010-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot a Kábítószer és a Kábítószerfüggőség Európai Megfigyelőközpontja igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 156. o.

      (2)  HL L 248., 2002.9.16., 1. o.

      (3)  HL L 376., 2006.12.27., 1. o.

      (4)  HL L 357., 2002.12.31., 72. o.


title: A Tanács 2011/171/KKBP határozata ( 2011. március 21. ) a Moldovai Köztársaság Dnyeszteren túli régiójának vezetésével szembeni korlátozó intézkedésekről szóló 2010/573/KKBP határozat módosításáról

text:
               22.3.2011

               HU

               Az Európai Unió Hivatalos Lapja

               L 76/62

         A TANÁCS 2011/171/KKBP HATÁROZATA
   (2011. március 21.)
   a Moldovai Köztársaság Dnyeszteren túli régiójának vezetésével szembeni korlátozó intézkedésekről szóló 2010/573/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. szeptember 27-én elfogadta a 2010/573/KKBP határozatot (1).

               (2)

               A 2010/573/KKBP határozat felülvizsgálata alapján a korlátozó intézkedéseket 2012. március 31-ig meg kell hosszabbítani.

               (3)

               Mindazonáltal a Dnyeszteren túli konfliktus politikai megoldásának, a latin betűs írásmódot használó iskolákkal kapcsolatos fennmaradó problémák kezelésének, valamint a személyek szabad mozgása helyreállításának elősegítése érdekében 2011. szeptember 30-ig fel kell függeszteni a korlátozó intézkedéseket. A Tanács az említett időszak végén, különösen a fenti területeken bekövetkező fejleményekre figyelemmel, felülvizsgálja a korlátozó intézkedéseket. A Tanács bármikor úgy határozhat, hogy újra bevezeti vagy feloldja az utazási korlátozásokat,

         ELFOGADTA EZT A HATÁROZATOT:
   1. cikk
   A 2010/573/KKBP határozat a következőképpen módosul:

               1.

               A 4. cikk (2) bekezdésének helyébe a következő szöveg lép:
               „(2)   Ezt a határozatot 2012. március 31-ig kell alkalmazni. Azt folyamatosan felül kell vizsgálni. Ha a Tanács úgy ítéli meg, hogy e határozat céljai nem teljesültek, a határozatot meg kell hosszabbítani, vagy adott esetben módosítani kell.”

               2.

               A 4. cikk (3) bekezdésének helyébe a következő szöveg lép:
               „(3)   Az e határozatban előírt korlátozó intézkedéseket 2011. szeptember 30-ig fel kell függeszteni. A fent említett napig tartó időszak végén a Tanács felülvizsgálja a korlátozó intézkedéseket.”

         2. cikk
   Ez a határozat az elfogadásának napján lép hatályba.

      Kelt Brüsszelben, 2011. március 21-én.

            a Tanács részéről

            az elnök

         C. ASHTON

      (1)  HL L 253., 2010.9.28., 54. o.


title: 2008/534/EK: Az Európai Parlament határozata ( 2007. április 24. ) az Európai Betegségmegelőzési és Járványvédelmi Központ 2005-ös pénzügyi évre vonatkozó elszámolása lezárásáról

text:
               15.7.2008

               HU

               Az Európai Unió Hivatalos Lapja

               L 187/174

      AZ EURÓPAI PARLAMENT HATÁROZATA

   (2007. április 24.)
   az Európai Betegségmegelőzési és Járványvédelmi Központ 2005-ös pénzügyi évre vonatkozó elszámolása lezárásáról
   (2008/534/EK)
   AZ EURÓPAI PARLAMENT,
   tekintettel az Európai Betegségmegelőzési és Járványvédelmi Központ 2005-ös pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Betegségmegelőzési és Járványvédelmi Központ 2005-ös pénzügyi évre vonatkozó végleges éves beszámolójáról szóló jelentésére, a központ válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (4) és különösen annak 23. cikkére,
   tekintettel az 1605/2002/EK, Euratom rendelet (5) 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0119/2007),

               1.

               megállapítja, hogy az Európai Betegségmegelőzési és Járványvédelmi Központ végleges éves beszámolója a 2005-ös pénzügyi évre vonatkozóan a következőképpen alakul:
               A bevételek és kiadások elszámolása a 2005. pénzügyi évben
                      (6)

                           (1000 EUR)

                           2005

                              BEVÉTELEK

                           Bizottsági támogatás (az ügynökség működési költségvetése részére)

                           3 402 280,45

                           Díjakból származó bevételek

                           Egyéb bevételek

                              ÖSSZES BEVÉTEL (a)

                              3 402 280,45

                              KIADÁSOK

                              I. cím: Személyzet

                           Kifizetések

                           - 500 909,02

                           Átvitt előirányzatok

                           - 361 771,74

                              II. cím: Adminisztratív kiadások

                           Kifizetések

                           - 597 024,15

                           Átvitt előirányzatok

                           - 534 581,62

                              III. cím: Működési kiadások

                           Kifizetések

                           -69 773,55

                           Átvitt előirányzatok

                           - 540 654,36

                              ÖSSZES KIADÁS (b)

                              -2 604 714,44

                              PÉNZÜGYI ÉV EREDMÉNYE (a – b)

                              797 566,01

                           Az előző évekből áthozott, felhasználatlan előirányzatok törlése

                           Kiigazítás a célhoz kötött bevételekből származó, december 31-én rendelkezésre álló előző évi előirányzatok átvitele érdekében

                           Árfolyam-különbözet az adott évben (nyereség + / veszteség –

                           -10 168,55

                              A pénzügyi év költségvetésének végrehajtási mérlege

                              787 397,46

                           A támogatás Bizottságnak visszatérítendő része

                           - 787 397,46

                              Eszközökre gyakorolt hatás

                           Eszközök hatása és értékcsökkenés

                           222 011,07

                              Az időbeli elhatárolásokra gyakorolt hatás

                           Átvitelek

                           1 437 007,72

                           Időbeli elhatárolások

                           - 363 538,58

                              Egyéb kiigazítások

                           Függő passzívák

                           - 448 377,86

                           Előlegkifizetések és halasztott kiadások

                           20 636,80

                           Tranzitáruk

                           63 108,90

                           Bizottsági szolgáltatások kifizetése

                           -8 490,00

                           Rendkívüli bevételek

                           31 250,85

                              A pénzügyi év gazdasági kiigazításainak egyenlege (e)

                              953 608,90

                              Megjegyzés: Az összesített adatok változásai a kerekítésnek tudhatók be.

                              Forrás: Az ügynökség adatai – A táblázat az ügynökség éves beszámolójában szereplő adatokat foglalja össze.

               2.

               jóváhagyja az Európai Betegségmegelőzési és Járványvédelmi Központ 2005-ös pénzügyi évre vonatkozó elszámolása lezárását;

               3.

               utasítja elnökét, hogy továbbítsa e határozatot az Európai Betegségmegelőzési és Járványvédelmi Központ igazgatójának, a Tanácsnak, a Bizottságnak és a Számvevőszéknek, valamint gondoskodjon annak közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 31. o.

      (2)  HL C 312., 2006.12.19., 54. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 142., 2004.4.30., 1. o.

      (5)  HL L 357., 2002.12.31., 72. o.

      (6)  Újonnan létrehozott ügynökség lévén, a táblázatban csak 2005-ös adatok szerepelnek.

      Megjegyzés: Az összesített adatok változásai a kerekítésnek tudhatók be.

      Forrás: Az ügynökség adatai – A táblázat az ügynökség éves beszámolójában szereplő adatokat foglalja össze.


title: 2014/409/EU: A Tanács határozata ( 2014. június 23. ) az Európai Unió nevében az EGT Vegyes Bizottságban az EGT-megállapodás az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról elfogadandó álláspontról

text:
               28.6.2014

               HU

               Az Európai Unió Hivatalos Lapja

               L 190/78

         A TANÁCS HATÁROZATA
   (2014. június 23.)
   az Európai Unió nevében az EGT Vegyes Bizottságban az EGT-megállapodás az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról elfogadandó álláspontról

      (2014/409/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 46. és 48. cikkére, összefüggésben 218. cikke (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

               (3)

               Az EGT-megállapodás 31. jegyzőkönyve rendelkezéseket és szabályokat tartalmaz egyes, a négy alapszabadságon kívül eső területeken folytatott együttműködésre vonatkozóan.

               (4)

               Indokolt kiterjeszteni az EGT-megállapodás szerződő felei közötti együttműködést a munkavállalók szabad mozgására, valamint a szociális biztonsági rendszerekre és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolására.

               (5)

               Ezért ennek megfelelően módosítani kell az EGT-megállapodás 31. jegyzőkönyvét annak érdekében, hogy e kibővített együttműködésre 2014. január 1-jétől sor kerülhessen.

               (6)

               Az Unió által az EGT Vegyes Bizottságban képviselendő álláspontnak a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan elfogadandó álláspontja az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.

      Kelt Luxembourgban, 2014. június 23-án.

            a Tanács részéről

            az elnök

         C. ASHTON

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      TERVEZET
      AZ EGT VEGYES BIZOTTSÁG …/2014 HATÁROZATA
      (…)
      az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
      mivel:

                  (1)

                  Indokolt kiterjeszteni az EGT-megállapodás szerződő felei közötti együttműködést a munkavállalók szabad mozgására, valamint a szociális biztonsági rendszerekre és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolására.

                  (2)

                  Ezért ennek megfelelően módosítani kell az EGT-megállapodás 31. jegyzőkönyvét annak érdekében, hogy e kibővített együttműködésre 2014. január 1-jétől kezdődően sor kerülhessen,

            ELFOGADTA EZT A HATÁROZATOT:
      1. cikk
      Az EGT-megállapodás 31. jegyzőkönyvének 5. cikke a következőképpen módosul:

                  (1)

                  A szöveg a (12) bekezdés után az alábbi bekezdéssel egészül ki:
                  „13.   2014. január 1-jétől az EFTA-államok részt vesznek az Európai Unió 2014-es pénzügyi évre szóló általános költségvetésébe bejegyzett, következő költségvetési tételhez kapcsolódó fellépésekben:

                              —

                                 04 03 01 03. jogcím: »A munkavállalók szabad mozgása, valamint a szociális biztonsági rendszerek és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolása«.”

                  (2)

                  Az (5) bekezdésben a „valamint 2012. január 1-jétől részt vesznek a tizenkettedik francia bekezdésben említett, a 2012-es és a 2013-as pénzügyi évre vonatkozó költségvetési tételekből finanszírozott cselekvésekben” szövegrész helyébe a „2012. január 1-jétől részt vesznek a (12) bekezdésben említett, a 2012-es és 2013-as pénzügyi évre vonatkozó költségvetési tételekből finanszírozott fellépésekben, valamint 2014. január 1-jétől részt vesznek a (13) bekezdésben említett, a 2014-es pénzügyi évre vonatkozó költségvetési tételből finanszírozott fellépésekben” szövegrész lép.

                  (3)

                  A (6) és (7) bekezdésben a „(8) és (12) bekezdés” szövegrész helyébe az „(8), (12) és (13) bekezdés” szövegrész lép.

            2. cikk
      Ez a határozat az azt követő napon lép hatályba, hogy az EGT-megállapodás 103. cikkének (1) bekezdésében előírt utolsó bejelentést megtették (1).
      Ezt a határozat 2014. január 1-jétől kell alkalmazni.
      3. cikk
      Ezt a határozatot az Európai Unió Hivatalos Lapja EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság

               titkárai

         (1)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: 2009/764/EK: Az Európai Parlament és a Tanács határozata ( 2009. szeptember 16. ) az Európai Globalizációs Alkalmazkodási Alap felhasználásáról, összhangban a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti, 2006. május 17-i intézményközi megállapodás 28. pontjával

text:
               20.10.2009

               HU

               Az Európai Unió Hivatalos Lapja

               L 274/28

      AZ EURÓPAI PARLAMENT ÉS A TANÁCS HATÁROZATA

   (2009. szeptember 16.)
   az Európai Globalizációs Alkalmazkodási Alap felhasználásáról, összhangban a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti, 2006. május 17-i intézményközi megállapodás 28. pontjával
   (2009/764/EK)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel a Bizottság javaslatára,
   mivel:

               (1)

               Az Európai Globalizációs Alkalmazkodási Alapot (EGF) azért hozták létre, hogy kiegészítő támogatást nyújtson a világkereskedelmi trendek strukturális változásainak következményei által sújtott munkavállalóknak, és segítséget nyújtson számukra a munkaerő-piaci reintegrációjukhoz.

               (2)

               A 2006. május 17-i intézményközi megállapodás az Alap felhasználását évi 500 millió EUR összeghatáron belül teszi lehetővé.

               (3)

               Spanyolország, a textiliparban történt elbocsátásokra tekintettel, 2008. december 29-én az EGF felhasználására irányuló kérelmet nyújtott be. Ez a kérelem eleget tesz az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 3 306 750 EUR felhasználását javasolja.

               (4)

               Portugália, a textiliparban történt elbocsátásokra tekintettel, 2009. január 23-án az EGF felhasználására irányuló kérelmet nyújtott be. Ez a kérelem eleget tesz az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 832 800 EUR felhasználását javasolja.

               (5)

               Az EGF-et tehát igénybe kell venni pénzügyi hozzájárulás nyújtása érdekében a Spanyolország és Portugália által benyújtott kérelmek alapján,

         A KÖVETKEZŐKÉPPEN HATÁROZOTT:
   1. cikk
   Az Európai Unió 2009-es pénzügyi évre szóló általános költségvetésének keretein belül fel kell használni az Európai Globalizációs Alkalmazkodási Alapot a 4 139 550 EUR összeg kötelezettségvállalási és kifizetési előirányzatokban történő nyújtása érdekében.
   2. cikk
   Ezt a határozatot az Európai Unió Hivatalos Lapjában közzé kell tenni.

      Kelt Strasbourgban, 2009. szeptember 16-án.

            az Európai Parlament részéről

            az elnök

         J. BUZEK

            a Tanács részéről

            az elnök

         C. MALMSTRÖM

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2012/86/EU: A Tanács határozata ( 2012. február 10. ) a Régiók Bizottsága egy finn póttagjának kinevezéséről

text:
               15.2.2012

               HU

               Az Európai Unió Hivatalos Lapja

               L 41/17

         A TANÁCS HATÁROZATA
   (2012. február 10.)
   a Régiók Bizottsága egy finn póttagjának kinevezéséről
   (2012/86/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a finn kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Riitta MYLLER hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig a Régiók Bizottsága póttagjává nevezi ki:

               —

               Sanna PARKKINEN-t, Liperin kunnanvaltuuston jäsen.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. február 10-én.

            a Tanács részéről

            az elnök

         C. ANTORINI

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.